text: वहीं भारतीय क्रिकेट टीम के पूर्व कप्तान के निधन पर प्रधानमंत्री नरेंद्र मोदी ने गहरा दुख व्यक्त किया। पीएम नरेंद्र मोदी ने अजीत वाडेकर के निधन पर शोक जताते हुए ट्वीट किया कि अजीत वाडेकर को भारतीय क्रिकेट में किये गये उनके अभूतपूर्व योगदान के लिए उन्हें हमेशा याद किया जाएगा। पीएम ने आगे लिखा कि अजीत वाडेकर एक शानदार बल्लेबाज और महान कप्तान थे। उनकी कप्तानी में भारतीय टीम ने क्रिकेट के इतिहास की कई बेहतरीन और यादगार जीत हासिल की थीं। अजीत वाडेकर को एक बेहतरीन क्रिकेट प्रशासक के तौर पर याद किया जाएगा। उनके निधन से मुझे दुख हुआ।